تورک هاوا گوجلرینه عایید نیظامی بیر اوچاق، روسیا اوزرینده کونترول اوچوشو ائده‌جک.
روسیا ساوونما ناظیرلیگی نوکلئر ریسک آزالدیلماسی مرکزی باشقانی سئرگئی ریژکوو، اوچاق‌دا تورک و نروژ نیظامی موشاهیدچی متخصص‌لرین قاتیلاجاغینی ایفاده ائتدی.
آچیق سما‌لار سازیشی (آسا) چرچیوه‌سین‌دکی یوخلامانین 29 می-2 ژوئن آراسیندا ائدیله‌جگینی ایفاده ائدن ریژکوو، متخصص‌لرین تورکیه‌یه عایید CN-235 تیپ‌لی اوچاق ایله سفر ائده‌جگینی بیلدیریب.
ریژکوو، همچینین روس نیظامی متخصص‌لری‌نین ده یوخلاما زامانی اوچاق‌دا تاپیلاجاغینی و اوزرینده راضیلاشما تامین ائدیلن اوچوش پارامترلرینه قاتی شکیلده ریاعت اولونماسینی و راضیلاشما چرچیوه‌سینده نظرده توتولان نظارت واسطه‌لری‌نین ایستیفاده ائدیلمه‌سینی نظارت ائده‌جگینی سؤیله‌دی.
ریژکوو CN-235لرین سیلاحلا تجهیز ائدیلمه‌ین بیر اوچاق نوعو اولدوغونو دا وورغولادی.
روسیا دا "آچیق سما‌لار سازیشی" چرچیوه‌سینده، 27 فوریه-3 مارس تاریخ‌لری آراسیندا تورک هاوا ساحه‌سینده موشاهیده اوچوشو گرچکشدیرمیشدی.
اسکیشهیر هاوالیمانین‌دان ائدیلن اوچوش‌لاردا، آنتونوو An-30B اوچاغیندا روس متخصص‌لرین یانیندا تورک متخصص‌لر ده ایشتیراک ائتمیشدی.
